नदीनों का खात्मा करना जरूरी: डीसी
जिलेमें नरमे की खेती को कामयाब करने के लिए हर जगह पर उगे हुए नदीनों का खात्मा करना जरूरी है। यह बात डिप्टी कमिश्नर मोगा प्रवीण कुमार ने जिला प्रबंधकीय कॉॅम्प्लेक्स के बैठक हाॅल में कृषि विभाग के अधिकारियों समेत अलग-अलग विभागों के अधिकारियों की बैठक के दौरान कही।
इस अवसर पर एडीशनल डिप्टी कमिश्नर अजय कुमार सूद, सहायक कमिश्नर डा. पालिका अरोड़ा, समूह उप मंडल मजिस्ट्रेट तथा मुख्य कृषि अफसर डा. परमजीत सिंह भी उपस्थित थे। डीसी ने हिदायत दी कि इस मुहिम के दौरान वह अपने-अपने अधिकार क्षेत्र में गाजर घास, पुट्ठ कंडा, पीली कुंगी, जंगली गोभी, लेह आदि नदीनों के मुकम्मल खात्मे को यकीनी बनाएं। उन्होंने कहा कि जिन विभागों के पास अपनी लेबर नहीं है। वह मनरेगा स्कीम के अधीन मजदूर लगाकर गाजर बूटी को खत्म करवाएं। जिससे किसानों को अिधक से अिधक फायदा हो। मौके पर मुख्य कृषि अफसर डा. परमजीत सिंह ने बताया कि जिले में नदीनों के खात्मे के लिए मुहिम शुरू की जा चुकी है। बैठक में डिप्टी डायरेक्टर पशु पालन विभाग डा. गुरमीत सिंह, कृषि विभाग के अधिकारी मैडम सुखराज कौर, समूह ब्लाक विकास एवं पंचायत अफसर तथा अलग-अलग विभागों के अधिकारी और प्रतिनिधि सदस्य उपस्थित थे।
अधिकारियों संग बैठक करते डिप्टी कमिश्नर प्रवीन थिंद।
hin_Deva hin_Deva hin_Deva hin_Deva